Úrad vlády SR						  Na rokovanie vlády SR
Sekcia hospodárskej politiky					  dňa 21.8.2002
									  k číslu: 5816/2002
									  k bodu: 26

S t a n o v i s k o

k Návrhu na vydanie rozhodnutia o privatizácii časti príspevkovej organizácie ŠDVÚ, Štátny drevársky výskumný ústav, Bratislava, časť Slovenský drevársky výskumný ústav, Bratislava

I.

Materiál predkladá ministerka pre správu a privatizáciu národného majetku na základe ustanovení zákona č.92/1991 Zb. v znení neskorších predpisov.

V návrhu vstupuje do privatizácie uvedená časť výskumného ústavu, ktorý bol zaradený do zoznamu podnikov určených do privatizácie uznesením vlády č.851 z 25.10.2000. Kupujúcim je spoločnosť Výskumný ústav papiera a celulózy, a.s., so sídlom v Bratislave. Kúpnu cenu vo výške 34 mil. Sk  zaplatí kupujúci do 5 dní od účinnosti zmluvy o predaji. Medzi ďalšie podmienky predaja sú zahrnuté aj finančné investície do nadobudnutého majetku vo výške 80 mil. Sk v termíne do konca roku 2003.

II.

Materiál nebol predmetom štandardného medzirezortného pripomienkového konania.

III.

Kupujúci je jediný záujemca o privatizáciu tejto časti výskumného ústavu a splnil všetky podmienky výberového konania. 

Z procesného a formálneho hľadiska Sekcia hospodárskej politiky Úradu vlády SR nemá pripomienky.

Návrh nebol predložený na posúdenie Porade ekonomických ministrov.

Odporúčame, aby vláda prijala navrhované uznesenie.

Bratislava  16. 8. 2002